50 साल की महिला को सांड ने फेंका, सड़क पर गिरी, हालत गंभीर
सांडके हमले में घायल महिला बिशन पंवार की पड़ोसन शकुंतला गुर्जर ने बताया कि करीब 4-5 माह पहले उस पर भी सांड ने हमला किया था। सांड ने शकुंतला को सींग से उठाकर जमीन पर गिरा दिया था। उसके एक पैर में फ्रेक्चर आने के साथ शरीर में कई जगह चोटें आई थीं। इस क्षेत्र में सांड कई लोगों पर हमला कर चुके हैं।
खतरेकी वजह : आवारासांड राहगीराें के लिए खतरे का सबब बने हुए हैं। लोगों का कहना है कि दिल्ली दरवाजा बाहर की कॉलोनियों की सड़कों पर जगह-जगह कचरे के ढेर लगे रहते हैं। इन कचरे के ढेरों के इर्द गिर्द दिनभर आवारा सांड समूह में मंडराते रहते हैं।
जिम्मेदार कौन...?
शहरमें आवारा सांडों की संख्या में लगातार इजाफा हो रहा है, लेकिन सांडों अन्य आवारा मवेशियों के प्रति नगर परिषद प्रशासन गंभीर नहीं है। शहर के भीड़भाड़ इलाकों में आए दिन सांड लोगों पर हमला कर उन्हें घायल कर रहे हैं। नगर परिषद प्रशासन आवारा पशुओं को पकड़ने में लापरवाही बरत रहा है। शहर के घंटाघर, सब्जी मंडी, कटला, काशी राम चौराहा, दिल्ली दरवाजा बाहर सहित शहर के विभिन्न इलाकों में सांड घूमते देखे जा सकते हैं।
भास्कर संवाददाता | अलवर
दिल्लीदरवाजा बाहर कॉलोनी में रहने वाली 50 वर्षीय महिला को एक आवारा सांड ने अपने सींग से उठाकर दूर उछाल दिया। महिला नाली की दीवार से टकराकर सड़क पर गिर गई। महिला के सिर, हाथ पैर पर गंभीर चोटें आई हैं। चीख-पुकार सुनकर मौके पर जमा हुए लोगों ने सांड को भगाकर महिला की जान बचाई और उसे अस्पताल में ले गए। बिशन प|ी सुरेश पंवार को शनिवार को पड़ोसी शकुंतला गुर्जर और प्रेम शर्मा के साथ गोवर्धन की परिक्रमा देने जाना था। वह सुबह 8.45 बजे घर से निकली। थोड़ी दूर चलने के बाद सड़क पर खड़े एक सांड ने अचानक बिशन पर हमला कर दिया। सांड ने अपने सींग से बिशन पंवार को उठाकर दूर फेंक दिया। वह नाली की दीवार से टकराकर घायल हो गई। इसी दौरान वहां लोग एकत्र हो गए। लोगों ने सांड को भगाकर महिला की जान बचाई। इसके बाद पड़ोसी शकुंतला गुर्जर, उसका बेटा लक्ष्मीकांत प्रेम शर्मा ने घायल महिला को राजीव गांधी सामान्य अस्पताल के ट्रोमा वार्ड में भर्ती कराया। डॉक्टरों के मुताबिक महिला बिशना के सिर में गंभीर चोट लगने से उसकी हालत नाजुक बनी हुई है।
शहर की सड़कों पर आवारा पशुओं का जमावड़ा रहता है।
सांड के हमले से घायल महिला बिशन।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva